Ντι Σι Γιουνάιτεντ

Η **Ντι Σι Γιουνάιτεντ** (αγγλικά: *D.C. United*) είναι αμερικάνικη επαγγελματική ποδοσφαιρική ομάδα με έδρα την Ουάσινγκτον, Π.Κ., η οποία αγωνίζεται στην Μέιτζορ Λιγκ Σόκερ (MLS). Αποτελεί μία από τις δέκα ομάδες-ιδρυτικά μέλη της MLS, καθώς αγωνίζεται στο πρωτάθλημα από τη δημιουργία του, το 1996.

Στη διάρκεια της ιστορίας της, η Ντι Σι Γιουνάιτεντ θεωρείται ως ένα από τα πλέον επιτυχημένα *franchises* της MLS, έχοντας κατακτήσει συνολικά 12 διεθνείς και εγχώριους τίτλους ή διακρίσεις. Εντός συνόρων, η Γιουνάιτεντ είναι μία από τις πλέον επιτυχημένες ομάδες της MLS μαζί με τους Λος Άντζελες Γκάλαξι. Η Γιουνάιτεντ έχει κατακτήσει τρεις φορές το U.S. Open Cup, ενώ κατέχει το σχετικό ρεκόρ της MLS για τα περισσότερα MLS Cup και Supporters' Shield, έχοντας κατακτήσει συνολικά τέσσερις φορές την καθεμία από τις προαναφερθείσες διοργανώσεις. Η Γιουνάιτεντ ήταν, επίσης, η πρώτη ομάδα που κατέκτησε τόσο το MLS Cup όσο και το MLS Supporters' Shield συνεχόμενα. 

Σε διεθνές επίπεδο, η Ντι Σι Γιουνάιτεντ έχει συμμετάσχει τόσο στο ΚΟΝΚΑΚΑΦ Τσάμπιονς Λιγκ όσο και στον προκάτοχό του, το ΚΟΝΚΑΚΑΦ Τσάμπιονς Καπ, ενώ αποτελεί επίσης μία από τις συνολικά τρεις αμερικάνικες ομάδες που έχουν αγωνιστεί ποτέ σε διοργάνωση της CONMEBOL (Νότια Αμερική), έχοντας λάβει μέρος στις εκδόσεις του 2005 και του 2007 του Κόπα Σουδαμερικάνα. Το 1998, η ομάδα κατέκτησε το Κύπελλο Πρωταθλητριών ΚΟΝΚΑΚΑΦ. Στη συνέχεια, η Γιουνάιτεντ κατέκτησε το, μη υφιστάμενο σήμερα, Κόπα Ιντεραμερικάνα, ένα Σούπερ Καπ των CONCACAF-CONMEBOL, το 1998, με αντίπαλο την βραζιλιάνικη Βάσκο ντα Γκάμα.

Έδρα της ομάδας είναι το, χωρητικότητας 45.596 θέσεων, ΡΦΚ Στέιντιουμ, το οποίο τελεί υπό ιδιοκτησία της Περιφέρειας της Κολούμπια και βρίσκεται κοντά στον Ποταμό Ανακόστια. Η Γιουνάιτεντ έχει καταθέσει προτάσεις για την κατασκευή νέου γηπέδου, χωρητικότητας 24.000 θέσεων, καθαρά ποδοσφαιρικής χρήσης σε διάφορες διαθέσιμες περιοχές εντός της Μητροπολιτικής Περιοχής της Ουάσινγκτον, με την τελευταία της πρόταση να αφορά το *[[Buzzard Point]]*, το οποίο βρίσκεται μόλις μερικά οικοδομικά τετράγωνα μακριά από το Nationals Park. Η ομάδα ανήκει στο επιχειρηματικό *consortium* D.C. United Holdings. Πρώτος προπονητής της Ντι Σι Γιουνάιτεντ είναι ο πρώην μέσος της ομάδας, Μπεν Όλσεν, ο οποίος και βρίσκεται στην τεχνική της ηγεσία από το 2010.

Παίκτες όπως οι Χάιμε Μορένο, Ρόι Λάσιτερ, Ραούλ Ντίας Άρσε, Μάρκο Ετσεβέρι, Τζεφ Αγκός και Έντι Πόουπ είναι μεταξύ των κορυφαίων του συλλόγου. Η Ντι Σι Γιουνάιτεντ έχει δυναμική υποστήριξη από τους φίλους της, καθώς διαθέτει συνολικά τρία γκρουπ οπαδών. Επίσημο ψευδώνυμο της ομάδας είναι το «Black-and-Red», ενώ οι εντός έδρας εμφανίσεις της είναι ασπρόμαυρες με ορισμένες κόκκινες ανταύγειες. Η ονομασία του συλλόγου παραπέμπει στο «United», όνομα που εμφανίζεται αρκετά συχνά σε συλλόγους από το Ηνωμένο Βασίλειο, αλλά και σε άλλες χώρες.

## Σύμβολα
Η αρχική ασπίδα της ομάδας χρησιμοποιήθηκε το 1996 αποτελούμενη από το όνομα της ομάδας, «D.C. United», πάνω από ένα μαύρο αετό στραμμένο προς τα δεξιά σε κόκκινο φόντο, με τρεις μπάλες ποδοσφαίρου επικαλυμμένες με τρία άσπρα αστέρια. Τα τρία αστέρια και οι μπάλες προορίζονταν να αντιπροσωπεύουν τις τρεις περιοχές δικαιοδοσίας της πρωτεύουσας. Το πουλί, που συνδέεται με την ομοσπονδιακή κυβέρνηση που εδρεύει στην Ουάσιγκτον, συμβολίζει πολλά από τα χαρακτηριστικά της ομάδας, συμπεριλαμβανομένης της ταχύτητας και της εξουσίας. Το λογότυπο επανασχεδιάστηκε πριν από την περίοδο του 1998. Ο επόμενος σχεδιασμός αναπροσανατολίζει τον αετό που βλέπει προς τα αριστερά και αφαιρεί τα τρία αστέρια κάτω από αυτό, των οποίων η μεταφορά διατηρήθηκε από τρία φτερά. Στο κέντρο του αετού υπάρχει ένα ενιαίο χρυσό αστέρι και μπάλα ποδοσφαίρου, που αντιπροσωπεύει τη νίκη της ομάδας στον τελικό των πλέιοφ της Μέιτζορ Λιγκ Σόκερ το 1996. Το λογότυπο επίσης είχε διακοσμηθεί με τέσσερα ασημί αστέρια πάνω από αυτό, που αντιπροσωπεύουν τα MLS Cups που έχει κερδίσει η ομάδα.

Στις 10 Δεκεμβρίου του 2015, ο D.C. United παρουσίασε ένα ανανεωμένο λογότυπο που σχεδιάστηκε από τον Πίτερ Χόριτζ, το οποίο παρουσιάζει ένα σχεδιασμό εμπνευσμένο από τη σημαία της Ουάσινγκτον μαζί με τον αετό, ανανεωμένη γραμματοσειρά και πιο δυναμικά φτερά.

### Χρώματα
Τα χρώματα και το πρωτότυπο λογότυπο της ομάδας ανακοινώθηκαν στις 17 Οκτωβρίου του 1995, μαζί με τα πρωτότυπα των υπόλοιπων δέκα ομάδων κατά τη διάρκεια παρουσίασης στην πόλη της Νέας Υόρκης. Το άσπρο και το μαύρο είναι τα κύρια χρώματα της Ντι Σι Γιουνάιτεντ, αν και το ψευδώνυμο της ομάδας είναι το «Μαύρο και Κόκκινο / Κοκκινόμαυροι» (Black-and-Red). Το μαύρο χρησιμοποιείται χρησιμοποιείται στις εντός έδρας αναμετρίσεις, ενώ το λευκό στους εκτός έδρας αγώνες της ομάδας. Το 2011, η ομάδα εισήγαγε μια κόκκινη τρίτη αμφίεση με μαύρους τόνους. Η ομάδα έχει επίσης χρησιμοποιήσει στο παρελθόν στα εκτός έδρας παιχνίδια, λευκές στολές με κόκκινες ρίγες. Το λευκό και το κόκκινο είναι τα χρώματα της σημαίας της Ουάσιγκτον, και οι λωρίδες θυμίζουν επίσης εκείνες που χρησιμοποιούνται στη σημαία.

### Ιστορικές εμφανίσεις
Παρακάτω παρουσιάζονται ορισμένες ιστορικές εμφανίσεις του συλλόγου.

#### Κύρια αμφίεση

#### Εναλλακτική αμφίεση

### Χορηγίες
Η Leidos αναγγέλθηκε ως ο κύριος χορηγός της φανέλας στις 24 Φεβρουαρίου του 2014, με πολυετή συμφωνία, αντικαθιστώντας τον προηγούμενο χορηγό Volkswagen Group of America. Άλλοι χορηγοί περιλαμβάνουν τις Adidas, Chipotle Mexican Grill, GEICO, Verizon Wireless και Papa John's Pizza.

## Τίτλοι

### Πρωτάθλημα

***[[MLS Cup]]**
****Νικήτρια** (4): 1996, 1997, 1999, 2004
****Φιναλίστ** (1): 1998

***[[Supporters' Shield]]**
****Νικήτρια** (4): 1997, 1999, 2006, 2007
****Φιναλίστ** (1): 1998

***[[Ανατολική Περιφέρεια (MLS)|MLS Eastern Conference]]**
****Νικήτρια (Κανονική Περίοδος)** (6): 1997, 1998, 1999, 2006, 2007, 2014
****Νικήτρια (Πλέι-οφ)** (5): 1996, 1997, 1998, 1999, 2004

### Κύπελλο

***[[Λάμαρ Χαντ Γ.Σ. Όπεν Καπ|Lamar Hunt U.S. Open Cup]]**
****Νικήτρια** (3): 1996, 2008, 2013
****Φιναλίστ** (2): 1997, 2009

;Μείζονος σημασίας τρόπαια

***[[Ατλάντικ Καπ (Ηνωμένες Πολιτείες)|Atlantic Cup]]** (8): 2002, 2004, 2005, 2006, 2007, 2008, 2009, 2012
***[[Κάρολαϊνα Τσάλεντζ Καπ|Carolina Challenge Cup]]** (3): 2010, 2011, 2012

### Ηπειρωτικά

***[[ΚΟΝΚΑΚΑΦ Τσάμπιονς Λιγκ|Κύπελλο Πρωταθλητριών ΚΟΝΚΑΚΑΦ]]: 1**
**1998

***[[Κόπα Ιντεραμερικάνα]]: 1**
**1998

***[[Κύπελλο Γιγάντων ΚΟΝΚΑΚΑΦ]]**
****Φιναλίστ** (1): 2001

### Νταμπλ

*Νταμπλ
****[[Νταμπλ (ποδόσφαιρο)|MLS Cup και Supporters' Shield]]: 2**
*** 1997, 1999
****[[Νταμπλ (ποδόσφαιρο)|MLS Cup και U.S. Open Cup]]: 1**
*** 1996
****[[ΚΟΝΚΑΚΑΦ Τσάμπιονς Λιγκ|Κύπελλο Πρωταθλητριών ΚΟΝΚΑΚΑΦ]] και [[Κόπα Ιντεραμερικάνα]]: 1**
*** 1998

## Σημειώσεις


## Παραπομπές


## Εξωτερικοί σύνδεσμοι

* 

Κατηγορία:Ουάσινγκτον (Περιφέρεια της Κολούμπια)
Κατηγορία:Ιδρύσεις ποδοσφαιρικών ομάδων το 1995